stanford-oval/wikipedia huggingface dataset:
Ground-Based Midcourse Defense
Järjestelmä Yhdysvalloissa > Järjestelmä Euroopassa

Yhdysvallat on käynyt vuodesta 2002 alkaen neuvotteluja järjestelmän mahdollisesta laajentamisesta Eurooppaan. Neuvottelut ovat koskeneet asejärjestelmien ja tutkien sijoittamisesta Puolaan ja Tšekkiin. Uhkakuvana on pidetty Aasiasta, kuten Korean demokraattisesta kansantasavallasta tai Iranin islamilaisesta tasavallasta, tai Pohjois-Afrikasta laukaistu ohjus. Se, onko määritellyillä vihollisilla pitkän kantaman ohjuksia tai ydin- tai muita joukkotuhoaseita, ei ole kovin todennäköistä.
Venäjän mukaan potentiaalisien hyökkääjämaiden ohjusten kantamat eivät riitä Eurooppaa. Venäjä pitää järjestelmää itseään vastaan suunnattuna, koska se heikentää Venäjän kykyä iskeä lännen mahdollisen ensi-iskun jälkeen vastaiskulla. Tätä kauhun tasapainoa on pidetty ydinohjusten aikakaudella sotaa estävänä tekijänä. Torjuntaohjusten kantomatka voi yltää Moskovan itäpuolelle, josta ne pystyisivät tuhoamaan myös nousuvaiheessa olevia Venäjän ohjuksia. Venäjää on myös arveluttanut torjuntaohjusten sijoittaminen maanalaisiin betonisiiloihin ballististen ohjusten tavoin, mikä sallii ohjusjärjestelmän "laajentamisen" myöhemmin muunlaisin ohjuksin. Presidentti Putin arvosteli Yhdysvaltoja kovin sanoin 10. helmikuuta 2010 (?) Münchenissä pitämässään puheessa.
Järjestelmä Yhdysvalloissa > Järjestelmä Natossa

Järjestelmästä ei ole keskusteltu Natossa, vaan Yhdysvallat on neuvotellut sen sijoittamisesta kahdenkeskisesti Puolan ja Tšekin kanssa kuulematta eurooppalaisia liittolaisiaan.
Saksan liittotasavallan liittokansleri Angela Merkel on esittänyt, että ohjuspuolustusjärjestelmästä keskusteltaisiin Naton piirissä. Naton pääsihteeri ilmoitti, ettei keskusteltaisi. Yhdysvallat pitää parempana suoraa sopimista Natosta riippumatta, koska Naton päätöksentekojärjestelmä on niin kankea.
Helmikuussa 2011 Nato otti käyttöön Saksassa "theatre ballistic missile defence" (TBMD) ohjusjärjestelmän, jota voidaan pitää taktisena ohjuspuolustuksena.
Järjestelmä Yhdysvalloissa > Kaukasian tutka-asema

Yhdysvallat ilmoitti 1. maaliskuuta laajentavansa järjestelmää Etelä-Kaukasiaan. Yhdysvaltain liittolaisia alueella ovat lähinnä Armenia, Azerbaidžan ja Georgia, joista viimeinen on halukas liittymään Natoon. Armenian ulkoministeri on kieltänyt että maa olisi ottamassa alueelleen ohjuspuolustuksen elementtejä, ja Azerbaidžan ja Georgia ovat ilmoittaneet olevansa asiasta tietämättömiä.
Järjestelmä Yhdysvalloissa > Kaukasian tutka-asema > Puola

Puolassa kesken prosessin vaihtui puolustusministeri.
Järjestelmä Yhdysvalloissa > Kaukasian tutka-asema > Tšekki

Tšekissä Puolaan sijoitettavan kymmenen torjuntaohjuksen maalitutkajärjestelmä ja tutkanhallinta sijoitettaisiin Brdyn sotilaspiiriin Jinceen Prahan lounaispuolelle. Tšekissä on järjestetty paikallisia kansanäänestyksiä asiasta mm. Trokavecissa.
Tšekkiläisistä 3/5 vastustaa tutkahanketta. Hallituspuolueista ODS ja kristillisdemokraatit KDU-ČSL tukevat hanketta, mutta hallituksessa mukana olevat vihreät haluavat keskustella asiasta Naton ja Euroopan unionin kanssa. Opposition sosiaalidemokraatit (ČSSD) tukisivat hanketta ainoastaan jos se kuuluisi Naton sisäiseen sopimukseen. Kommunistit (KSČM) vastustavat hanketta ja haluavat sen kansanäänestykseen.
Tšekin hallitus antaa virallisen päätöksen asiasta maaliskuun lopussa.selvennä
Aiheesta muualla

Wikimedia Commonsissa on kuvia tai muita tiedostoja aiheesta .
Deutsche Welle: Czech Village Casts Vote on US Anti-Missile Defense Shield, 17. maaliskuuta 2007
Financial Times: Russia pushes Poles, Czechs closer to US (Arkistoitu – Internet Archive), 21. helmikuuta 2007 02:00
Abdul Hussein

| Abdul Hussein> Henkilötiedot |
| --- | --- |
Syntynyt: 1997 Libanon
Kansalaisuus:  Suomi
Vapaaottelija
Lempinimi:  Abba
Aktiivisena:  2015–
Pituus:  165,1 cm
Paino:  57,1 kg
Painoluokka:  kärpässarja
Kätisyys:  oikea
Taistelutyyli:  vapaaottelu
Seura:  Espoon Kehähait
Tilastot
Ottelut:  13
Voitot:  11
– tyrmäyksellä:  3
– luovutuksella:  7
– päätöksellä:  1
Tappiot:  2
– luovutuksella:  1
– päätöksellä:  1 
Abdul Hussein (s. Libanon 1997) on libanonilaissyntyinen Suomen palestiinalainen ammattivapaaottelija. Hän ottelee bahrainlaisessa Brave Combat Federation -ammattivapaaotteluorganisaatiossa. Aikaisemmin Hussein otteli helsinkiläisessä Cage MMA Finland -ammattivapaaotteluorganisaatiossa.
Hussein syntyi palestiinalaispakolaisten leirillä Libanonissa, josta perhe eteni Suomeen. Suomessa Hussein kiinnostui kamppailulajeista vanhemman veljensä innoittamana.
Kamppailu-ura > Amatööriura

Amatööriurallaan Hussein otteli 18 ottelua ja kärsi vain yhden tappion. Hän saavutti amatöörinä IMMAF Euroopan mestaruuden 2015 ja Maailman mestaruuden 2016, sekä useita Suomen mestaruuksia.
Kamppailu-ura > Cage MMA Finland

Hussein aloitti ammattiuransa suomalaisen Cage MMA Finland -vapaaotteluorganisaation ottelijana.
Hän teki ammattidebyyttinsä 26. marraskuuta 2016, Cage 37 -tapahtumassa, italialaista Adriano Andre Colazingaria vastaan voitokkaasti. Ottelu päättyi toisen erän tyrmäyksellä.
Hussein kilpaili Cagen -otteluilloissa kolme kertaa vuoden 2017 aikana. Hussein voitti kaikki kolme otteluaan ensimmäisessä erässä.
Tammikuussa 2018 Hussein tiedotti tehneensä sopimuksen bahrainilaisen Brave Combat Federation -ammattivapaaotteluorganisaation kanssa.
Kamppailu-ura > Brave CF

Hussein kärsi ammattiuransa ensimmäisen tappion Brave CF -debyytissään Jordanian Ammanissa, Brave CF 10 -tapahtumassa paikallista Nawras Abzakhia vastaan. Ottelun ensimmäisessä erässä Hussein menetti tajuntansa Abzakhin giljotiinikuristuksessa.
Toiseen Brave CF -otteluunsa 8. joulukuuta 2018 Hussein lähti armeijanharmaista, kesken aliupseerikoulun. Hän kohtasi Etelä-Afrikassa Brave CF 19 -tapahtumassa, zimbabwelaisen Sylvester Chipfumbun. Ottelu päättyi Husseinin pistevoittoon.
Filippiineillä 15. maaliskuuta 2019 järjestetyssä Brave CF 22 -tapahtumassa Hussein kohtasi paikallisen John Cris Cortonin. Hussein voitti ottelun giljotiinikuristuksella ensimmäisessä erässä.
Brave CF 31-tapahtumassa Etelä-Afrikan Durbanissa 7. joulukuuta 2019 Hussein päihitti paikallisen Martin DeBeerin ensimmäisessä erässä giljotiinikuristuksella.
Husseinin oli tarkoitus kohdata ruotsalainen Amir Albazi, Brave CF 37 -otteluillassa Tukholmassa 18. huhtikuuta 2020. Tapahtuma siirrettiin COVID-19 -pandemian vuoksi.
24. syyskuuta 2020 Bahrainissa järjestetyn, Brave CF 42 -tapahtuman aamuna Hussein perui ottelunsa terveydellisistäsyistä. Husseinin oli tarkoitus kohdata UFC-veteraani ja entinen Bellator MMA-mestari Zack "Fun Size" Makovsky, BRAVE CF Flyweight World Title -turnauksen puoli-välierä ottelussa. Turnauksen panoksena on kaikkien aikojen ensimmäinen Brave CF -kärpässarjanmestaruus. Makovsky eteni suoraan turnauksen välieriin.
Hussein kohtasi brittiläisen Muhammad Mokaevin 25. maaliskuuta 2021 Brave 49 -tapahtumassa, Bahrainin Kuningaskunnassa. Ottelu käytiin pääosin matossa. Mokaev dominoi kahta ensimmäistä erää ja Hussein kolmatta. Molemmat ottelijat näyttivät maailmanluokan mattopaini taitoja. Ottelu päättyi pistetuomioon täysin tuomariäänin brittiläisen hyväksi.
Ammattilaisottelut

| Tulos | Tilasto | Vastustaja | Tyyli | Tapahtuma | Päivämäärä | Erä | Aika | Paikka | Huomautuksia |
| --- | --- | --- | --- | --- | --- | --- | --- | --- | --- |
| Voitto | 11-2 |  Hansraj Samota | KO/TKO | UAE Warriors 54 | 28. syyskuuta 2024 | 2 | 4:25 |  Abu Dhabi |  |
| Voitto | 10-2 |  Mahmoud Abd El Raouf | Luovutus | UAE Warriors 52 | 28. heinäkuuta 2024 | 1 | 3:40 |   Adnec Marina, Abu Dhabi |  |

| Voitto | 9-2 |  Carlos Eduardo de Azevedo | Luovutus (arm triangle kuristus) | Hamara MMA vol. 4 | 11. joulukuuta 2023 | 1 | 1:52 |  Kupittaan Palloiluhalli, Turku |  |

| Voitto | 8-2 |  Ruslan Mammadov | Luovutus (takakuristus) | Carelia Fight 17 | 14. lokakuuta 2023 | 1 | 4:44 |  Imatran Urheilutalo, Imatra |  |
| Tappio | 7–2 |  Muhammad Mokaev | Päätös (yksimielinen) | Brave CF 49: Super Fights | 25. maaliskuuta 2021 | 3 | 5:00 |  Arad Fort, Arad |  |
| Voitto | 7–1 |  Martin DeBeer | Luovutus (giljotiinikuristus) | Brave CF 31 | 12. heinäkuuta 2019 | 1 | 2:10 |  Sinaya Casino, Durban |  |
| Voitto | 6–1 |  John Cris Corton | Luovutus (giljotiinikuristus) | Brave CF 22 | 15. maaliskuuta 2019 | 1 |  |  Mall of Asia Arena, Pasay |  |
| Voitto | 5–1 |  Sylvester Chipfumbu | Päätös (yksimielinen) | Brave CF 19 | 8. joulukuuta 2018 | 3 | 5:00 |  Sun City Resort, Sun City |  |
| Tappio | 4–1 |  Nawras Abzakh | Luovutus (giljotiinikuristus) | Brave CF 10: The Kingdom Rises | 3. helmikuuta 2018 | 1 | 1:30 |  Prince Hamzah Sports Hall, Amman |  |
| Voitto | 4–0 |  Yari Orsini | KO/TKO | Cage 41 | 25. marraskuuta 2017 | 1 | 4:37 |  Kulttuuritalo, Helsinki |  |
| Voitto | 3–0 |  Ilhom Aliev | Luovutus (giljotiinikuristus) | Cage 40 | 9. syyskuuta 2017 | 1 | 3:28 |  Kulttuuritalo, Helsinki |  |
| Voitto | 2–0 |  Stefan Serghei | Luovutus (takakuristus) | Cage 38 | 18. helmikuuta 2017 | 1 | 4:40 |  Kulttuuritalo, Helsinki |  |
| Voitto | 1–0 |  Adriano Andre Colazingari | KO/TKO | Cage 37 | 26. marraskuuta 2016 | 2 | 1:16 |  Kulttuuritalo, Helsinki |  |
.htpasswd

.htpasswd (Hypertext passwords) on Apache-palvelimelle laitettava tiedosto, joka sisältää palvelimelle tai sen osiin pääsemiseen vaadittavia salasanoja. .htaccess-tiedosto määrittää mitkä osat ovat suojattuja ja kenellä on pääsy niihin.
Esimerkki .htpasswd-tiedoston sisällöstä
admin:yCF1Cc8ALkUG6
 user:XlnwIqDSZSywM
Aiheesta muualla

https://httpd.apache.org/docs/current/programs/htpasswd.html
https://httpd.apache.org/docs/2.4/misc/password_encryptions.html - Apachen tuntemat salasanojen muodot
Verner Kivinen

Verner Kivinen (28. marraskuuta 1895 Teisko – 15. elokuuta 1984 Lapua) oli suomalainen jääkärimajuri. Hänen vanhempansa olivat maanviljelijä Valdemar Kivinen ja Selma Johanna Jokinen. Hänet vihittiin avioliittoon vuonna 1920 Lyydia Elisabeth Maijalan kanssa.
Opinnot

Kivinen kävi kansakoulun ja suoritti yksityisesti keskikoulun Iin yhteiskoulussa vuonna 1930. Kivinen kävi Suojeluskuntaupseerikurssin vuonna 1922 ja taktiikan soveltamiskurssin vuosina 1925 ja 1927 sekä Reserviupseerikoulun vuonna 1928. Pioneeripäällystön kurssin hän suoritti vuonna 1931 ja komppanianpäällikkökurssin sekä konekivääri- ja kranaatinheitinkurssin vuonna 1933.
Jääkärikausi

Kivinen työskenteli merimiehenä ennen liittymistään vapaaehtoisena Saksassa sotilaskoulutusta antavan jääkäripataljoona 27:n pioneerikomppaniaan 29. lokakuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella.
Suomen sisällissota

Kivinen saapui Suomeen (Vaasaan) jääkäreiden pääjoukon mukana aliupseeriksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 12. jääkäripataljoonan 1. komppaniaan. Hän otti osaa sisällissodan taisteluihin Kalevankankaalla, Tampereella, Kauksamossa, Kivennavalla ja Raivolassa.
Sisällissodan jälkeinen aika

Kivinen siirrettiin sisällissodan jälkeen 12. heinäkuuta 1918 Pioneerikoulutuspataljoonaan, missä hän palveli vääpelinä 1. komppaniassa. Armeijasta hän erosi 15. helmikuuta 1919 ja siirtyi Suojeluskuntajärjestön palvelukseen ja hänet sijoitettiin 20. 5. 1919 alkaen paikallispäälliköksi Hattulan suojeluskuntaan, mistä hänet siirrettiin 10. tammikuuta 1920 niin ikään paikallispäälliköksi Laukaan suojeluskuntaan. Laukaasta hänet siirrettiin 1. marraskuuta 1921 alkaen paikallispäälliköksi Harjavallan suojeluskuntaan ja edelleen 1. kesäkuuta 1925 alkaen paikallispäälliköksi Isoonkyröön. Isostakyröstä hän siirtyi 1. heinäkuuta 1926 päälliköksi Etelä-Pohjanmaan suojeluskuntapiirin 12. alueelle ja 1. kesäkuuta 1928 alkaen 2. alueen päälliköksi.
Talvi- ja jatkosota

Kivinen osallistui talvisotaan konekiväärikomppanianpäällikkönä Jalkaväkirykmentti 23:ssa, mistä hänet siirrettiin hoidettavaksi Taipalella sattuneen onnettomuuden vuoksi.
Välirauhan aikana hän toimi Konekiväärikoulutuskeskus 1:ssä päällikön apulaisena ja koulutusohjaajana ja Etelä-Pohjanmaan Itäisen suojeluskuntapiirin 2. alueen päällikkönä. Jatkosodan puhjettua hänet komennettiin konekiväärikomppanianpäälliköksi Jalkaväkirykmentti 16:een ja hän osallistui taisteluihin Pantsussa, Repomäellä, Kangaskylässä ja Mikkelinkankaalla. Hän joutui jatkosodan ensimmäisenä sotavuonna hoidettavaksi 10. Sotasairaalaan, mistä hänet komennettiin parannuttuaan konekiväärikomppanianpäälliköksi Jalkaväenkoulutuskeskus 9:ään. Vuonna 1942 hänet nimitettiin pataljoonan komentajaksi Jalkaväenkoulutuskeskus 16:een ja edelleen yleisesikuntaupseeriksi Etelä-Pohjanmaan Itäiseen suojeluskuntapiiriin, missä hän palveli sodan loppuun saakka. Sotien jälkeen hän työskenteli piiritarkastajana Vakuutusyhtiö Pohjolassa vuoteen 1949 saakka, jolloin siirtyi vakuutusyhtiö Tarmon palvelukseen ja palveli Tarmossa vuoteen 1957 saakka.
Luottamustoimet

Kivinen toimi Suistamon kunnan arvioimislautakunnan puheenjohtajana vuosina 1945–1946 ja Etelä-Pohjanmaan suojeluskuntapiirin kunniatuomioistuimen jäsenenä vuoteen 1944 saakka sekä sai Lapuan Upseerikerhon kunniajäsenyyden. Hän toimi myös Sotaveteraaniliiton Lapuan osaston kunniajäsenenä.
Ylennykset ja kunniamerkit
| 0 | 1 | 2 |
| --- | --- | --- |
| Ylennykset |  | Kunniamerkit |
|  Aliupseeri 11. helmikuuta 1918  Vääpeli 12. heinäkuuta 1918  Suojeluskuntaupseeri 30. kesäkuuta 1922  Reservin vänrikki 20. syyskuuta 1928  Reservin luutnantti 13. toukokuuta 1932  Kapteeni ?  Majuri ? |      |  Vapaudenristi 3. lk. (1940 ja 1944)  Suomen Valkoisen Ruusun ritarikunnan ritarimerkki Vapaudenmitali 2. lk.  Suojeluskuntajärjestön rautainen ansioristi  Vapaussodan muistomitali soljen kera  Talvisodan muistomitali  Aunuksen muistomitali  Jääkärimerkki  Saksan maailmansotaan osallistuneiden kunniaristi  Unkarin ensimmäisen maailmansodan muistomitali |
Jääkäripataljoona 27:n pioneerikomppania.
Melchior Vulpius

Vulpiuksen Matteus-passion alku Porin triviaalikoulun Discantus-nuottikirjassa (1725). Teksti suomeksi "Passio meidän Herran Jesuxen Christuxen pijnan Historia Pyhän Matthauxen Kirjotuxen jälken" ja ruotsiksi.
Melchior Vulpius (n. 1570 Wasungen, Thüringen – 7. elokuuta 1615 Weimar) oli saksalainen laulaja ja kirkkomusiikin säveltäjä.
Vulpius oli peräisin köyhästä käsityöläisperheestä. Hän kävi paikallista Wasungenin koulua samaan aikaan kuin Johannes Steuerlein. Vuodesta 1588 hän aloitti koulun Speyerissä. Hän meni naimisiin 1589 ja sai viran Schleusingenin kymnaasissa. Vuonna 1596 hänet nimitettiin Weimarin kanttoriksi.
Vulpius sävelsi ja julkaisi kirkkomusiikkia, josta tunnetuin on virsi Ach, bleib mit deiner Gnade Josua Stegmannin tekstiin. Sävellystä esitettiin usein protestanttisissa kirkoissa uudenvuodenpäivänä ja jumalanpalveluksen päätteeksi. Tärkeitä koosteita olivat Cantiones sacrae (1602, 1604), Kirchengesänge und geistliche Lieder Dr. Luthers (1604), Canticum beatissimae (1605) ja Ein schön geistlich Gesangbuch (1609). Cantional (laulukirja) ilmestyi Vulpiuksen kuoltua 1646 Gothassa.
Suomen ev. lut kirkon virsikirjassa on kaksi Vulpiuksen sävellystä, joista toiseen on tehty useita sanoituksia.
Matteus-passio

Vulpiuksen tunnettuja teoksia on myös Matteus-passio. Vulpius sävelsi sen alun perin solisteille ja a cappella -kuorolle. Jo 1600-luvun puolivälissä sävellys levisi ensin Ruotsiin ja sitten Suomeen. Muutamien Suomessa eri arkistoissa säilyneiden käsikirjoituskopioiden perusteella on päätelty, että passio oli Suomessa hyvin suosittu. Historiallisten lähteiden mukaan se oli ensimmäinen koskaan Suomessa esitetty polyfoninen passiosävellys. Passio jäi myöhemmin unohduksiin.
Vulpiuksen passioperinnettä ovat tämän jälkeen elvyttäneet imatralainen Sonus Borealis -yhtye, joka on esittänyt teosta useamman kerran vuodesta 2005 eteenpäin lähinnä Kaakkois-Suomessa, ja turkulainen Kuninkaantien muusikot, joka on esittänyt sitä vuodesta 2013 alkaen Lounais-Suomen kirkoissa ja myös muualla Suomessa.
Laulusävellyksiä

"Ach bleib mit deiner Gnade"
"Die beste Zeit im Jahr ist mein", teksti Martin Luther
"Der Tag bricht an und zeiget sich"
"Die helle Sonn"
"Christus, der ist mein Leben" Sävelmänä Suomen kirkon virsikirjassa nro 60
"Gelobt sei Gott im höchsten Thron" Sävelmänä Suomen kirkon virsikirjassa virsikirjassa nro 85
"Hinunter ist der Sonne Schein"
"Jesu, deine Passion"
"Lobt Gott den Herrn ihr Heiden all", Sävelmänä Ruotsin kirkon virsikirjassa nro 161
"Zieh an die Macht du Arm des Herrn"
Valikoima sävellyksiä

Pars prima Cantionum sacrarum, 1602
Pars secunda selectissimarum Cantionum sacrarum, 1603
Kirchen Geseng und Geistliche Lieder D. Martini Lutheri und anderer frommen Christen, 1604
Erster Theil Deutscher Sonntäglicher Evangelien Sprüche, 1612
Das Leiden und Sterben Unsers Herrn Erlösers Jesu Christi auß dem heiligen Evangelisten Matthäo, 1613, new edition 1981
Der ander Theil Deutscher Sonntäglicher Ev. Sprüche, 1614
Sävelmiä suomenkielisissä virsikirjoissa

Suomen ev. lut. kirkon virsikirja
60 Soi kunnia ja kiitos (Theodulph Orleansilainen n. 820)
206 Taas kasvojesi eteen (Allan Öhrbom 1923), 362; Oi Herra, ilo suuri (Haqvin Spegel 1688), 395 Jo ennen syntymääni (Niilo Rauhala 1984), 497 Kun äidit lapsiansa (Carla Jepsson 1955), 573 Maa vaikka synnin tähden (Johan Ludvig Runeberg 1857)
85 Nyt ylistämme Jumalaa (Michael Weisse 1531)
Ruotsin kirkon virsikirja
161 Oi Pyhä Henki, ihme tee / Helige Ande, låt nu ske (Paul Nilsson 1934, suom. Anna-Mari Kaskinen 1998)
Cantemus
120 Nyt ylistämme Jumalaa (Michael Weisse 1531)
175 Kun viime ehtoollista söi Jeesus kiittäen (Christoph von Schmid 1807)
Hengellinen laulukirja
388  Oi Herra, ilo suuri (Haqvin Spegel 1688)
Seurakunta laulaa
6 Jumalalle nyt laulakaa (Joachim Stratorius 1591)
162 Nyt ylistämme Jumalaa (Michael Weisse 1531)
397 On meidän hyvä olla (K. Friedrich G. Wetzel)
Aiheesta muualla

Melchior Vulpius (Bach-Cantatas.com)
Melchior Vulpiuksen sävellyksiä
Melchior Vulpiuksen sävellyksiä
Sheet music and MIDIs for some of Vulpius' motets (Arkistoitu – Internet Archive)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Israel  Suomi (KANTO)  Belgia  Yhdysvallat  Ruotsi  Latvia  Tšekki  Alankomaat  Puola  Vatikaani 
Taiteenala:  Discography of American Historical Recordings  FID  MusicBrainz 
Henkilöt:  Deutsche Biographie  DDB  Trove 
Muut:  Europeana  SNAC  IdRef
Ižstal Iževsk

| Ižstal Iževsk |
| --- | --- |

Perustettu:  1959
Kaupunki:  Iževsk, Venäjä
Kotiareena:  Ižstalin urheilupalatsi
– kapasiteetti:  3 800
Sarjataso:  VHL
Värit:                     
Toimitusjohtaja:   Jevgeni Loiferman
Päävalmentaja:   Konstantin Masljukov
Mestaruudet:  3 (1975, 1979, 1981)
Hopeaa:  1 (2015)
Infobox OKVirheellinen NIMI-arvo: 
Ižstal Iževsk (ven. Ижсталь Ижевск) on venäläinen jääkiekkoseura, joka tulee Udmurtiasta, Iževskistä. Joukkue pelaa maan toisella sarjatasolla VHL:ssa keskisessä divisioonassa. Joukkueen kakkosryhmä pelaa maan kolmanneksi korkeimmalla sarjatasolla Pervaja Ligassa. Seura toimii KHL-joukkue HK Neftehimik Nižnekamskin yhteistyöseurana.
Historia

Ižstal Iževsk perustettiin vuonna 1959 Neuvostoliiton kolmannelle sarjatasolle Vtoraja Ligaan. Sieltä Ižstal nousi Pervaja Ligaan kaudeksi 1974–1975 ja voitti samalla kaudella mestaruuden. Joukkue toisti mestaruuden vuosina 1979 ja 1981, minkä jälkeen se nousi Neuvostoliiton jääkiekon mestaruussarjaan. Ižstal pelasi maan pääsarjassa seitsemän kautta sijoittuen parhaimmillaan yhdeksänneksi. Seura pudotettiin takaisin Pervaja Ligaan kaudeksi 1985–1986, mistä se nousi Neuvostoliiton hajottua pariin otteeseen Venäjän pääsarjaan, mutta se on pelannut pääasiassa vuonna 1992 perustetussa nykyisellä toisella sarjatasolla Vysšaja Ligassa.
Joukkue kaudella 2024–2025

| Maalivahdit> # | Maalivahdit>  | Maalivahdit> Pelaaja | Maalivahdit> Hanskakäsi | Maalivahdit> Sopimus | Maalivahdit> Syntymäpaikka |
| --- | --- | --- | --- | --- | --- |

| 1 |  | Lorens Zinaddin | L | 2025 | Ras al-Khaima, Yhdistyneet arabiemiraatit |
| 20 |  | Jaroslav Ozolin | L | 2025 | Nižnekamsk, Venäjä |
|   |  | Artjom Nazarkin | L | 2024 |  |
|   |  | Daniil S. Zaharov | L | 2025 | Moskova, Venäjä |
| Puolustajat> # | Puolustajat>  | Puolustajat> Pelaaja | Puolustajat> Kätisyys | Puolustajat> Sopimus | Puolustajat> Syntymäpaikka |
| --- | --- | --- | --- | --- | --- |

| 16 |  | Islam Gainullin | L | 2025 | Kazan, Venäjä |
| 52 |  | Artjom Kanajev | R | 2026 | Elektrostal, Venäjä |
| 64 |  | Grigori Morozov | R | 2026 | Nižnekamsk, Venäjä |
| 72 |  | Gleb Šaboršin | R | 2025 | Pietari, Venäjä |
|   |  | Artjom Ikamatskikh | L | 2025 | Orsk, Venäjä |
|   |  | Aleksandr Mikulovitš | L | 2025 | Tšeljabinsk, Venäjä |
|   |  | Vitali Teslenko | L | 2025 | Angarsk, Venäjä |
|   |  | Mihail Tšurljajev | R | 2024 | Magnitogorsk, Venäjän SFNT, Neuvostoliitto |
|   |  | Ildar Valejev | L | 2024 | Voskresensk, Venäjän SFNT, Neuvostoliitto |
|   |  | Aleksei Vinogradov | L | 2025 | Vologda, Venäjä |
| Hyökkääjät> # | Hyökkääjät>  | Hyökkääjät> Pelaaja | Hyökkääjät> Kätisyys | Hyökkääjät> Paikka | Hyökkääjät> Sopimus | Hyökkääjät> Syntymäpaikka |
| --- | --- | --- | --- | --- | --- | --- |

| 31 |  | Kirill Urakov | L | KH / VLH | 2025 | Iževsk, Venäjä |
| 36 |  | Daniel Pojarkov | R | KH | 2025 | Tver, Venäjä |
| 37 |  | Maksim Ustimkin | L | H | 2025 | Zainsk, Venäjä |
| 65 |  | Robert Tšernov | L | H | 2025 | Kazan, Venäjä |
| 90 |  | Ivan Ivanov | L | VLH / KH | 2024 | Podolsk, Venäjä |
| 92 |  | Vasili Streltsov | L | KH | 2025 | Nižnevartovsk, Venäjän SFNT, Neuvostoliitto |
| 94 |  | Danil Šerstobitov | L | KH | 2025 | Nižnekamsk, Venäjä |
|   |  | Timofei Barsukov | R | H | 2024 | Kaliningrad, Venäjä |
|   |  | Mihail Bjakin | R | OLH / KH | 2025 | Moskova, Venäjä |
|   |  | Artyom Botškarjov |  | H | 2024 | Iževsk, Venäjä |
|   |  | Artur Demidov | R | H | 2024 | Gus-Hrustalnyi, Venäjä |
|   |  | Vladislav Kilin | L | H | 2024 | Novosibirsk, Venäjä |
|   |  | Aleksei Klotškov | R | VLH | 2025 | Pietari, Venäjä |
|   |  | Dmitri Kormilov | L | H | 2025 | Možaisk, Venäjä |
|   |  | Aleksei Prohorov | L | H | 2025 | Elektrostal, Venäjä |
|   |  | Aleksandr Redkov | L | H | 2025 | Kazan, Venäjä |
|   |  | Vjatšeslav Ušenin | R | KH | 2024 | Magnitogorsk, Venäjä |
|   |  | Vladislav Ušenin | R | VLH | 2024 | Magnitogorsk, Venäjä |
|   |  | Ranel Vafin | R | H | 2024 | Kazan, Venäjä |
|   |  | Daniil Voitko | L | H | Try-out | Moskova, Venäjä |
Joukkue kaudella 2024–2025 > Joukkueenjohto

Päävalmentaja: Konstantin Masljukov
Apuvalmentaja: Igor Kropotin
Maalivahtivalmentaja: Sergei Magarilov
Toimitusjohtaja: Jevgeni Loiferman
Lähde: EliteProspects
Käännös suomeksi